อายุ10ปีค่ะ อาการที่เป็นคือ ปวดท้องด้านขวาล่าง ไม่ใช่รอบๆสะดือนะคะ ขวาล่างอย่างเดียว ไม่เบื่ออาหาร กดเจ็บ มีถ่ายเหลวเล็กน้อย รู้สึกท้องอืด จะเป็นอะไรมั้ยคะ
สวัสดีค่ะ อาการปวดท้องขวาล่าง อาจเกิดจาก-กล้ามเนื้อหน้าท้องอักเสบ มีจุดกดเจ็บชัดเจน สัมพันธ์กับท่าทาง หากสัมพันธ์กับการไอหรือหัวเราะที่มีการใช้กล้ามเนื้อหน้าท้อง จะเป็นไปได้มากที่สุด-ไส้ติ่งอักเสบ มักปวดมากๆที่ท้องขวาล่าง คลื่นไส้ อาเจียน เบื่ออาหารด้วย-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน แต่ถ้าไม่เคยมีเพศสัมพันธ์ แทบจะไม่มีโอกาสเป็นค่ะ-ลำไส้อักเสบ ทำให้ปวดท้องบิด ถ่ายเหลว-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือดการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ โดยเฉพาะที่ขวาล่าง มีไข้สูง คลื่นไส้ เบื่ออาหาร ปัสสาวะแสบขัด ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป